16. Posilnenie Eurojustu a zmena a doplnenie rozhodnutia Rady 2002/187/SVV (
Pred začiatkom hlasovania o pozmeňujúcom a doplňujúcom návrhu 19:
Evelyne Gebhardt
(DE) Vážený pán predsedajúci, ako som sa zmienila pred hlasovaním, máme ústny kompromisný pozmeňujúci a doplňujúci návrh, ktorý som prediskutovala s pani Weberovou a pánom Demetriouom, ide o kompromis medzi pozmeňujúcimi a doplňujúcimi návrhmi 37 a 39. Jeho znenie je nasledujúce:
"iné formy trestných činov, ak existujú skutkové zistenia, že je do nich zapojená zločinecká organizácia alebo ide o závažné trestné činy;"
(DE) To bolo znenie kompromisného návrhu, ktorý by zahŕňal oba pozmeňujúce a doplňujúce návrhy, 37 aj 39.
(Ústny pozmeňujúci a doplňujúci návrh bol prijatý.)
